PÁLYÁZATI FELHÍVÁS
Dunaújváros Megyei Jogú Város Közgyűlése pályázatot hirdet a Dunaújvárosi Gazdasági Ellátó Szervezet (2400 Dunaújváros, Római krt. 51.) vezetésére, igazgatói beosztás betöltésére

A pályázatot meghirdető szerv:

Neve:				Dunaújváros Megyei Jogú Város Közgyűlése
Pontos címe:			2401 Dunaújváros, Városháza tér 1.

A közalkalmazotti jogviszony időtartama: határozatlan idejű közalkalmazotti jogviszony
Foglalkoztatás jellege: Teljes munkaidő
A vezetői megbízás időtartama: A vezetői megbízás határozott időre, a megbízástól számított 5 évig szól.
Vezetői beosztás megnevezése: igazgató
A munkavégzés helye: Fejér megye, 2400 Dunaújváros, Római krt. 51.

A beosztáshoz tartozó, illetve a vezetői megbízással járó lényeges feladatok:
Az intézmény közfeladata a nemzeti köznevelésről szóló 2011. évi CXC. törvényben a települési önkormányzat, mint működtető részére meghatározott feladatok ellátása, azaz az ingó- és ingatlanvagyon működtetése, tervezési, gazdálkodási, finanszírozási, adatszolgáltatási, beszámolási feladatok biztosítása. Az igazgató feladata az intézmény vezetése, irányítása, a feladatellátás megszervezése, a költségvetési szervek működésére vonatkozó jogszabályokban előírt kötelezettségek teljesítése.

Illetmény és juttatások:
Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

Pályázati feltételek:
•	egyetemi vagy főiskolai szintű közgazdasági vagy műszaki felsőoktatásban szerzett szakképzettség; felsőoktatásban szerzett végzettség és e mellett a 368/2011. (XII.31.) Kormányrendelet 12. § (1)- (2) bekezdése szerinti szakképesítés, szakmai gyakorlat
•	öt évet meghaladó időtartamú (gazdálkodó szervezet gazdálkodásával, üzemeltetésével, vagyongazdálkodásával kapcsolatos tevékenység keretében végzett) szakmai gyakorlat
•	magyar állampolgár, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy
•	büntetlen előélet, cselekvőképesség, ne álljon a foglalkozás gyakorlásától eltiltás hatálya alatt
•	magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető
•	vállalja a vagyonnyilatkozat-tételi kötelezettséget.

A pályázat elbírálásánál előnyt jelent:
•	önállóan működő és gazdálkodó intézménynél eltöltött vezetői gyakorlat
•	helyismeret (Dunaújváros köznevelési intézményeinek ismerete)
•	közbeszerzési eljárások lebonyolításában való jártasság
•	projektek tervezésében és megvalósításában szerzett tapasztalat

A pályázat részeként benyújtandó iratok, igazolások:
•	fényképpel ellátott részletes szakmai önéletrajz
•	az intézmény működtetésére, fejlesztésére vonatkozó szakmai, vezetői program
•	iskolai végzettséget, szakképzettséget, nyilvántartásba vételt tanúsító okiratok másolata
•	szakmai gyakorlatról szóló igazolás
•	három hónapnál nem régebbi hatósági erkölcsi bizonyítvány, amely igazolja a büntetlen előéleten túl, hogy nem áll a foglalkozás gyakorlásától eltiltás hatálya alatt
•	nyilatkozat arra vonatkozóan, hogy
- az érintett hozzájárul a pályázati anyagában foglalt személyes adatainak a pályázati  eljárással összefüggésben szükséges kezeléséhez
- az érintett a vagyonnyilatkozat-tételi kötelezettséget vállalja
- az érintett a pályázatának zárt ülés keretében történő tárgyalását kéri-e

A pályázat beérkezésének határideje: 2013. augusztus 15.

A pályázatok benyújtásának módja:
A pályázatokat személyesen Dunaújváros Megyei Jogú Város Polgármestere titkárságán (2400 Dunaújváros, Városháza tér 1. II. emelet 202. sz. helyiség), vagy postai úton Dunaújváros Megyei Jogú Város Polgármestere, 2400 Dunaújváros Városháza tér 1. kell benyújtani 1 eredeti és 3 másolati példányban. Kérjük a borítékon feltüntetni a pályázati adatbázisban szereplő 18618/2013. azonosító számot, valamint “Dunaújvárosi Gazdasági Ellátó Szervezet igazgatói pályázata” jeligét.

A pályázat elbírálásának rendje:
A pályázatok eredményéről a 3 tagú értékelő bizottság véleménye alapján Dunaújváros Megyei Jogú Város Közgyűlése dönt. A bizottság írásbeli véleményének polgármester részére történő megküldését követő első közgyűlés ülésén kell a pályázatokról dönteni.

A pályázat elbírálásának határideje: 2013. szeptember 19.

A magasabb vezetői beosztás betölthetőségének várható időpontja: 2013. október 1.

A pályázati kiírással kapcsolatban további információt Dunaújváros Megyei Jogú Város Jegyzője nyújt a 25-411-900 telefonszámon.

A pályázati kiírás közzétételének helye, ideje:
•	KÖZIGÁLLÁS publikálásának időpontja: 2013. július 15.
•	www.dunaujvaros.hu - 2013. július 15.